क्या हमने एकांत में बैठकर कभी यह सोचा है या सोचने का प्रयास भी किया है की मानव जन्म हमें क्यों मिला है | चोरासी लाख योनियों में भ्रमण करते हुए और इस लम्बी यात्रा में जलचर, नभचर, थलचर और वनस्पति बनने के बाद हमें मानव जीवन मिला है | मानव जीवनरूपी यह अदभुत मौका परम कृपालु और परम दयालु परमपिता ने हम पर कृपा और दया करके हमें प्रदान किया है | मानव जीवनरूपी यह मौका इसलिए अदभुत है क्योंकि चोरासी लाख योनियों के चक्रव्यहू से सदा सदा के लिए छुटने का / मुक्त होने का यह एकमात्र साधन है |